CELEX: C2005/143/69
Language: el
Date: 2005-06-11 00:00:00
Title: Υπόθεση Τ-80/05: Προσφυγή των Hinrich Bavendam κ.λπ. κατά της Επιτροπής των Ευρωπαϊκών Κοινοτήτων, που ασκήθηκε στις 17 Φεβρουαρίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/36
            
         Προσφυγή των Hinrich Bavendam κ.λπ. κατά της Επιτροπής των Ευρωπαϊκών Κοινοτήτων, που ασκήθηκε στις 17 Φεβρουαρίου 2005
   (Υπόθεση Τ-80/05)
   (2005/C 143/69)
   Γλώσσα διαδικασίας: η γερμανική
   Οι Hinrich Bavendam, Βρέμη (Γερμανία), Günther-Früchtnicht, Βρέμη (Γερμανία), Hinrich Geerken, Βρέμη (Γερμανία), Hans-Jürgen Weyhausen-Brinkmann, Βρέμη (Γερμανία), Curt-Hildebrand v. Einsiedel, Λειψία (Γερμανία), Christina Gräfin von Schall-Riaucour, Ahlen-Vorhelm (Γερμανία), Franz-Albrecht Metternich-Sandor, Prinz von Ratibor und Corvey, Höxter (Γερμανία), Christoph Prinz zu Schleswig-Holstein, Thumby (Γερμανία) και ο Δήμος της πόλεως Schloß Holte-Stukenbrock (Γερμανία), εκπροσωπούμενοι από τον δικηγόρο T. Giesen, άσκησαν στις 17 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση της Επιτροπής της 7ης Δεκεμβρίου 2004, εκδοθείσα σύμφωνα με την οδηγία 92/43/ΕΟΚ του Συμβουλίου (1), περί θεσπίσεως του καταλόγου των τόπων κοινοτικής σημασίας
               
                           1.
                        
                        
                           για την ηπειρωτική βιογεωγραφική περιοχή
                        
                     
                           2.
                        
                        
                           για την ατλαντική βιογεωγραφική περιοχή,
                        
                     γνωστοποιηθείσα υπό τους αριθμούς αναφοράς Κ(2004) 4031 και Κ(2004) 4032, καθόσον αφορά την ιδιοκτησία ή εδαφική κυριαρχία των προσφευγόντων·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι της προσφυγής και κύρια επιχειρήματα
   Οι προσφεύγοντες είναι ιδιοκτήτες είτε ολόκληρου τόπου είτε μεγάλων τμημάτων τόπων οι οποίοι, δυνάμει των προσβαλλομένων αποφάσεων, κατατάχθηκαν ως τόποι κοινοτικής σημασίας, γεγονός που περιορίζει τα δικαιώματα ιδιοκτησίας των προσφευγόντων.
   Οι προσφεύγοντες ισχυρίζονται ότι τα κριτήρια επιλογής για την καταχώρηση στον κατάλογο των τόπων κοινοτικής σημασίας δεν πληρούνται, δεδομένου ότι τα αποφασιστικής σημασίας για την επιλογή είδη οικοτόπων και είδη ζώων είτε δεν υφίστανται ουδόλως είτε εμφανίζονται μόνο σε εξαιρετικά χαμηλό βαθμό αντιπροσωπευτικότητας.
   Οι προσφεύγοντες αναφέρουν περαιτέρω ότι,
   
               —
            
            
               παραβιάζεται ουσιώδης τύπος σύμφωνα με το άρθρο 6, παράγραφοι 2, 3 και 4, ή σύμφωνα με το άρθρο 4 της οδηγίας 92/43/ΕΟΚ,
            
         
               —
            
            
               συντρέχει παράβασης της Συνθήκης, διότι η απόφαση επιλογής στην οποία βασίζεται η καταχώρηση στον κοινοτικό κατάλογο, ήταν ήδη εσφαλμένη σε εθνικό επίπεδο, και ότι
            
         
               —
            
            
               έλαβε χώρα κατάχρηση διακριτικής ευχέρειας, διότι η Επιτροπή καταχώρησε στον κοινοτικό κατάλογο όλους τους προταθέντες από την Ομοσπονδιακή Δημοκρατία της Γερμανίας τόπους, χωρίς καμία εξαίρεση.
            
         
      (1)  Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7).